Peliala on tällä hetkellä kova juttu Suomessa. Supermenestyjistä kohistaan valtamedioissa saakka, mutta terävimmän kärjen takana riittää rutkasti uusiakin yrittäjiä. Yksi näistä uusista nousevista nimistä on joensuulainen Polar Bunny, jonka esikoispeli Parcel hakee parhaillaan pääsyä Steamiin Steam Greenlight -palvelun kautta.

Alle vuoden kasassa ollut Polar Bunny pitää majaansa Joensuun Tiedepuistolla. Studion esikoispeli kertoo tulevaisuuden postinkantajista (kyllä, postinkantajista), jotka toimittavat paketit perille vaaroista välittämättä. Perusidean ympärille on kasattu ajatuksia herättävä ja pelaajan haastava tarina sekä tietenkin runsaasti rauhallista ja kiehtovaa puzzlepelattavaa.

Parcelia on saanut äänestää Steam Greenlight -palvelussa nyt runsaan viikon ajan ja palaute on ollut pääasiassa positiivista. Polar Bunnyn ilmoituksen mukaan peli on jo yltänyt palvelun sadan suosituimman Steam-ehdokkaan joukkoon. Tsekatkaahan alta pelin julkaisutraileri ja poiketkaa Greenlightin puolella painamassa ”kyllä”-peukaloa, jos kiinnostus heräsi.

Domen Pohjois-Karjalan iskuryhmä kävi hiljattain myös moikkaamassa Polar Bunny porukoita ja kokeilemassa, miltä ensi vuoden puolella julkaistava Parcel nykykunnossaan vaikuttaa. Palaamme siis Polar Bunnyn ja Parcelin pariin vielä lähitulevaisuudessa pidemmän artikkelin muodossa.

Peliä voi äänestää Steamiin täällä.

Pelin kotisivu löytyy puolestaan täältä.

Lisää aiheesta

Pohjois-Karjalan pelihautomotoiminta yhdistyy

Karjalan peliala tähtää korkealle – Illusionissa alleviivattiin musiikin merkitystä

Pelibisneksessä on aina vain haastavampaa pärjätä – Illusionissa käsiteltiin taloutta